ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 24-МИ / 20.07.2022г.**

Следизборен период

На **20 юli 2022 г. от 18:00** часа се проведе заседание на Общинската избирателна комисия Благоевград, при следния

Д н е в е н р е д:

**1.** Доклад по прокурорски преписки и писма на областен управител

**2.**  **доклад по постъпили два сигнала , препратени от областен управител на област Благоевград, за запознаване**

**3. Разни**

**ПРИСЪСТВАТ:**

Мартин Бусаров , Вилислав Балев, Елена Панчева,; Владимир Вачев, Биляна Петачка, *Илия Милев,* Йордан Симонски, Александра Стоянова

**ОТСЪСТВАЩИ** :, Милена Велкова, Мустафа Сирачки, Стоян Терзийски , Елеонора Атанасова, Светослава Терзиянова-Михайлова

Заседанието бе открито в 18:00 ч. и председателствано от Мартин Бусаров – председател на комисията.

М.Бусаров:

Скъпи колеги, заседание на ОИК.

Виждам че имаме кворум, 8 члена на ОИК сме днес.

Предлагам на гласуване дневния ни ред.

Който е «ЗА» така предложения дневен ред, моля да гласува.

Гласуват 8 члена на ОИК , 8 са «ЗА», «ПРОТИВ» няма.

**По І(първа) точка от дневния ред:**

М.Бусаров докладва следното:

**Колеги,** докладвам Ви, за да сме в течение, какво се случва с прокурорските преписки, 4 на брой, които разгледахме в наши минали заседания.

Както си спомняте добре, на предходни наши заседания, взехме решения за установяване на административни нарушения и съставихме АУАН за тези нарушения.

След като се връчиха АУАН, изготвихме писма до Областен управител и предадохме преписките, част от които са и 4 бр. Прокурорски преписки, в оригинал, за които ние носим отговорност.

След това, по хронология, Областния управител по реда на ЗАНН е преценил , че няма да издава наказателни постановления, а е приложил възможността да предупреди писмено, нарушителите, за да се въздържат от повторни такива нарушения.

И ето я причината, да определим точка от дневния ни ред, и да ви запозная с фактическото положение по тези АУАН и преписки.

С няколко писма, областна управа ни е предала обратно прокуроските преписки, и следваше да ги върнем на Прокуратурата, в цялост, заедно с постановените по тях АУАН и предупреждения. Изготвили сме писма заедно със секретаря на ОИК и сме ги занесли на ръка в Прокуратурата.

Някой има ли коментар или предложения?

Илия Милев:

Колеги, действително извървяхме дълъг път по ЗАНН и ИК, и правихме заседния, но щом Областен Управител си е преценил , че няма да има наказателно постановление, нека да уважим това, и щом сме си пратили с отделни писма папките на прокурора, Оик няма какво повече на прави.

В крайна сметка на нашия сайт има решенията, има данни за нарушителите, тази информация си седи и ще действа на други членове на СИК,ако има подобни прояви.

М.Бусаров :

Колеги не виждам други желаещи да дадат мнение.

**По 2 (втора ) точка от дневния ред:**

Мартин Бусаров докладва следното:

Докладвам за постъпила преписка в ОИК, изпратена ни от Областен управител на област Благоевград, която съдържа копие на сигнал до областния, до министъра на образованието, до народното събрания и до омбудсмана.

Завели сме я с номер 890-МИ/07.07.2022г.

В последствие, имаме още една преписка, пак от г-н Сарандев , областен управител, с която ни препраща още един сигнал по предишния сигнал. Заведен е с вх.номер 895-МИ/11.07.2022г.

Общото между двата сигнала е, че са от един и същи човек – г-жа Адамова, и се отнасят до един и същи човек – а именно началника на РУО Благоевград, г-н Златанов.

Областния управител е счел явно, че не е компетентен по тези сигнали и ни ги е препратил на нас.

Моля да прочетете писмата, и да обсъдим какви действия евентуално ще предприеме ОИК>

Колегите дежурни от вчера подготвихме три папки, със копие на сигналите, с извадки от сайта на оик и общината, и извадка от сайта на РУО.

Биляна Петачка :

Запознах се, с така подадения до нас сигнал , и смятам че ОИК няма какво да предприема по тези факти. Не сме компетентни да разглеждаме неща , свързани с Закон за предучилищното и училищното образование.

Илия Милев :

Колеги, все пак, имаме писма от областния управител. Това е институция и тази институция счита ,че ние като друга институция сме компетентни. Нека решим малко повече информация да съберем.

Мартин Бусаров :

Накратко, според мен, на първо място, факт е ,че никъде в сигнала не се сочи Оик Благоевград, не се иска намеса на ОИК, на второ място, данните в сигнала показват,че въпросната госпожа, е недоволна от случай през 2021г., по повод на избори за народно събрание. И на следващо място, се цитира разпоредба от закон, който изобщо не е в правомощията на ОИК. В другото писмо, се цитира и отговор от МОН, от министъра, по процесният сигнал. Ясно е че си тече кореспонденция между жалбоподателя и МОН, а ние в тази кореспонденция нямаме участие. Все пак трябва да сме прецизни, и да кажем, че г-жа Адамова се е възмутила от факта, че г-н Златанов е хем началник на РУО, хем е общински съветник в общински съвет Благоевград в мандата 2019-2023г. Ето това явно е мотивирало областния да ни прати сигналите, които очевидно са за МОН и там тече кореспондеция.

Вилислав Балев :

ОИК си има разписани правила за действие при сигнали.И дали сме компетентни въобще.

Мартин Бусаров :

Колегата Балев е прав, даже ме прекъсна. Според мен, най-удачно е да изпратим едно писмо на МОН, да попитаме дали те като институция са разгледали сигнала, дали са развили някакви мотиви, по посочения закон за предучилищно и училищно образование, само в случай, че и те мислят като областния, че ОИК следва нещо да установява, да предприемем следващи стъпки като комисия.

Ако няма друго, предлагам следния проект за решение с приблизителен текст и смисъл:

Протоколно решение 1 /20.07.2022г.

Уважаеми, Г-н Министър,

моля да получим отговор, дали по сигнал №….. МОН е предприело проверка и дали има отговор до жалбоподателя,.

Молим за копие на отговора, за да преценим съобразно мотивите му, дали ОИК е компетентна да се произнася.

Моля гласуваме.

ЗА гласуват 8 члена на ОИК:

Протоколното решението беше взето 18.30 часа

**М.Бусаров :**

Колеги моля графика за дежурства да попълним.

\*бяха обсъдени организационни въпроси.

Колеги, благодаря за присъствието на всеки.

Закривам днешното ни заседание.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Председател: /п/ Секретар: /п/

 Мартин Бусаров Мустафа Сирачки